 Ugu horayn Wasiirka Arrimaha Dibada Somaliland Dr Sacad Cali Shire oo isagu ka warbixiyey kulanka labada madaxweyne ayaa ydhi Madaxweynaha Jamhuuriyadda Somaliland, Muuse Biixi Cabdi wuxuu halkan ku yimi, marti-qaad saaxiibtinimo oo ahayd mid soo jireenna, caadadu waxay ahayd in Madaxweynaha Somaliland inay noqoto waddanka ugu horeeya ee uu yimaado, isagoo ku yimi marti-qaad uu u fidiyey Madaxweynaha Jamhuuriyadda Djibouti, si wanaagsan ayaa nalloo soo dhaweeyey oo aad iyo aad u qiimo badan, aadna waan uga mahad celinaynaa Madaxweynaha iyo wasiiradiisa, iyo shicibkaba sidii milgaha lahayd ee naloo qaabilay, maanta Shalay halkan shir baanu isugu nimi labada madaxweyne ay ku kulmeen iyo wufuudii la socotay labaduba, waxyaabo fara-badan baa laga wada hadlay oo la xidhiidha danaha labada dal, sidii laysaga kaashan lahaa dhinac walba, dhinaca bulshada, dhinaca dhaqaalaha, xagga nabadgelyada laftigeeda, waxaa kale oo aanu ka wada hadalnay arrimo la xidhiidha guud ahaanba gobolka nabadiisa iyo midnimadiisa iyo soo dhaweyntiisa si wanaagsan buu shirkaasi noogu dhacay jawi wanaagsana wuu ku dhacay, insha allaah bi-idmillaahi kariim waxaan rajeynaynaa inuu noqdo bilow cilaaqaad kasii xoogsama ama kasii adkaada kii hore aynu lahayn insha allaah. 